ওদালগুৰি জিলাৰ ভেৰগাঁও মহকুমাৰ অন্তৰ্গত খগ্ৰাবাৰী এলেকাৰ দাহলাহাবি নামৰ এখন ভিতৰুৱা গাঁৱৰ অতি দৰিদ্ৰ পৰিয়ালৰ প্ৰতিভাৱান আৰ্চাৰ প্ৰমীলা দৈমাৰী( Pramila Daimary ) য়ে আজি আৰম্ভ কৰিব জাকাৰ্টা এছিয়ান গেইমছৰ অভিযান।
বিশ্বৰ ১৫ নম্বৰ ৰেংকিঙত থকা তথা একমাত্ৰ আৰ্চাৰ হিচাপে অসমৰ পৰা ভাৰতীয় দললৈ নিৰ্বাচিত হোৱা প্ৰমীলাই আজি দিনৰ ঠিক ১১.১০ মিনিটত এছিয়ান গেইমছৰ মহিলাৰ ব্যক্তিগত ৰিকাৰ্ভ শাখাত বিশ্বৰ ২৫৪ ৰেংকত থকা মংগোলিয়ান খেলুৱৈ বিচিন্দি উৰানটুংগুলাগৰ বিৰুদ্ধে অৱতীৰ্ণ হ'ব।
উল্লেখ্য যে আজি অনুষ্ঠিত হ'বলগীয়া ১৮ সংখ্যক এছিয়ান গেইমছৰ মহিলাৰ ৰিকাৰ্ভ আৰ্চাৰী ইভেণ্টৰ ৰেংকিং ৰাউণ্ডত ভাৰতে সপ্তম স্থান লাভ কৰিছে। ভাৰতৰ দ্বিতীয় সৰ্বোত্তম আৰ্চাৰগৰাকী হৈছে প্ৰমিলা দৈমাৰী। তেওঁৰ সামগ্ৰিক স্ক'ৰ হৈছে ৬২২।
মন কৰিবলগীয়া যে ইতিমধ্যে আৰ্চাৰ প্ৰমীলাৰ বিজয় কামনা কৰি নিজ গাঁৱৰ লগতে অসমৰ বিভিন্ন প্ৰান্তত প্ৰাৰ্থনা সভাৰ আয়োজন কৰা পৰিলক্ষিত হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
